melléklet a 252/2023. (VIII.30.) határozathoz

**MEGÁLLAPODÁS**

**iskola-egészségügyi feladatok ellátására**

mely létrejött

egyfelől: **Mór Városi Önkormányzat (**8060 Mór, Szent István tér 6.), mint szolgáltató (a továbbiakban: Szolgáltató) képviseletében **Fenyves Péter** polgármester,

másfelől: **Székesfehérvári Szakképzési Centrum (**8000 Székesfehérvár, Budai út 45.), mint fenntartó (a továbbiakban: Fenntartó) képviseletében **Kulcsár Szilvia** kancellár

iskola-egészségügyi feladatok ellátása tárgyában a következő feltételekkel:

1./ Szolgáltató az egészségügyi alapellátásról szóló 2015. évi CXXIII. törvény 5. § (1) bekezdés e) pontjában meghatározott feladatkörében vállalja, hogy a **Székesfehérvári SZC Perczel Mór Technikum, Szakképző Iskola és Kollégium** 8060 Mór, Dózsa György u. 2. (továbbiakban: Intézmény) tanulói részére az iskola-egészségügyi ellátást az érvényes jogszabályoknak megfelelően biztosítja.

2./ Szolgáltató vállalja, hogy az iskola-egészségügyi feladatok ellátásáról és a működés feltételeiről a mindenkori bejelentettek létszámára figyelemmel gondoskodik. Ehhez az Intézmény a beiratkozottak számáról évente október 20-áig írásban tájékoztatja a Szolgáltatót.

3./ Az iskola-egészégügyi feladatok ellátási helye: Székesfehérvári SZC Perczel Mór Technikum, Szakképző Iskola és Kollégium 8060 Mór, Dózsa György u. 2.

4./ Szerződő felek megállapodnak abban, hogy az Egészségbiztosítási Alap kezelőjével az e szerződésben meghatározott ellátás vonatkozásában a Szolgáltató köt finanszírozási szerződést.

5./ E megállapodást a megállapodó felek 2023.október 1-jétől folytatólagosan határozatlan időtartamra kötik azzal, hogy a szerződés megszűnik, ha az önkormányzat a jelen szerződésben foglalt iskola-egészségügyi feladatok ellátására valamely egészségügyi szolgáltatóval feladatellátási szerződést köt és ezen egészségügyi szolgáltató és a Fenntartó között az iskola-egészségügyi feladatokra kötendő szerződés hatályba lép. Megállapodó felek azt is rögzítik, hogy amennyiben a jogszabályi környezet változik, az esetben e megállapodást 30 napon belül a változásnak megfelelően közös megegyezéssel módosítják.

6./ Jelen szerződésben nem szabályozott kérdésekben az egészségügyi és társadalombiztosítási jogszabályok, valamint a Ptk. vonatkozó rendelkezései az irányadók.

Mór, 2023……………..

|  |  |
| --- | --- |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_polgármesterSzolgáltatóképviseletében | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kancellárFenntartóképviseletében |

Jogi ellenjegyző……………………… Pénzügyi ellenjegyző:………………………..

|  |  |
| --- | --- |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dr. Taba Nikolettajegyző | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Laki Csabáné pénzügyi irodavezető |